Ministrul Finanţelor Marcel Boloş a declarat că a plătit la ultima factură de energie electrică suma de 199 lei şi nu ştie de ce a fost o factură destul de mare, în contextul în care nu este un mare consumator de energie.
"Folosesc un bec, un frigider, un televizor şi toate aparatele de consum pe care le am în locuinţă", a subliniat ministrul, care a adăugat că în luna precedentă a plătit undeva în jur de 100-120 lei.
"199 de lei am plătit ultima dată, dar nici nu ştiu de ce a fost o factură destul de mare, având în vedere că nu sunt un mare consumator de energie.
"Nu sunt un mare consumator de energie"
Deci aceasta este valoarea facturii pe care am platit-o la factura de curent electric, comparativ cu faptul că folosesc un bec, un frigider, un televizor şi toate aparatele de consum pe care le am în locuinţă", a afirmat Marcel Boloş, întrebat cât de mare este factura sa la energie electrică şi cât a plătit pe ea, la finalul şedinţei de joi a Guvernului.
Ministrul de Finanţe a mai spus că, în luna anterioară, a plătit tot undeva în jur de 100-120 lei, potrivit news.ro.